Den Nord-Cimbriske Tilskuer, 1846-05-23
J Tydskland forøges nu daglig uforstyrret de tydskatholske Menigheder, da Regjeringernes Opmærksomhed er blevet henvendt paa den polske Revolution og Tildragelserne i Galizien. Hvorledes for øvrigt Stemningen er i Krakau og Omegn, kan sees deraf, at 3 Bønder der havde fanget den bekjendte Potockt i Søvne og derfor havde erholdt en Pengebelønning og Medaillie med Jndskrift: "For Fortjeneste", bleve for kort Tid siden fundne ophængte i Skoven, med Medaillien hæftet paa Brystet. - J Krakau raser for Øieblikket en meget smitsom Epidemie, hvoraf mange Mennesker døe, fra 12 til 20 Soldater døe hver Dag; for at udfylde den Aabning, som derved opstaaer, blive om Natten smaa Afdelinger Tropper sendte fra Podgorgetil Staden. Til Krakau var Keiserinden af Rusland paa hendes Hjemreise uventet ankommen Natten til den 11te Mai, og havde uden Ophold fortsat Reisen til Warschau. En urolig Stemning yttrer sig hist og her, især i Baiern, men det er ikke excentriske politiske Anskuelser, der frembringer denne, det er Øllet, eller rettere sagt de høie Priser paa Øll, i Nürnberg rottede saaledes et Antal Soldater sig sammen, og demolerede en Øllværts Huus, fordi han ikke ville sælge sit Øll under den almindelige Priis: ogsaa i Ulm i det Würtembergske have de der garnisonerende Cavallerister begaaet saa betydelige Excesser, at det Militaire maatte indskride. -J Rusland har den sidste polske Revolution, og især Bondekrigen i Galizien havt og vil have vigtigere Følger end i noget andet Land; de galiziske Bønder ere af Slavonisk Herkomst, ligesom en stor Deel af Ruslands Beboere, den friere og urolige Aand, der er vakt hos hine, har ogsaa allerede yttret sig hos disse, og blandt de livegne Bønder i Volhynien, Minsk, Mohillev, si lige indtil Moskau hersker megen Gjæring, og denne vil tidlig eller sidig frembringe en Forandring i de bestaaende Forhold, som bekjendt har Keiser Nicholaus villet løbne Stavnsbaandet noget, men strax har Adelen for sig derimod, og i Rusland er denne en Stat i Staten, saa at Selvhersteren intet kan foretage, uden at udsætte, sig og Riget for Fare; Oplysningen og Civilisationen har derfor ikke kundet trænge ind blandt Bønderne, som næsten alle ere Livegne, og stiges med Godserne, som andre Eiendele; man kan heraf tildeels forklare sig, hvorfor Russerne staae mere end et halvt Seculum tilbage i Cultur fremfor de andre Europas Nationer - Krigen i Kaukacas, der føres med saa lidet Held for Russerne; er for Rusland det Modsatte af hvad Krigen i Algier er for Frankrig: Rusland er efter sin betydelige Udstrækning lidet befolket, dets Troppemagt har et stort Terrain at forsvare, saaat ethvert Tab af Tropper er føleligt; og da en stor Deel af de russiske Tropper, og mange unge Officerer af de første Familier have fundet deres Grav blandt de cancasiske Bjerge, saa har dette frembragt en misfornøiet Stemning, saavel i Petersburg, som paa flere Steder i Rusland, hvilken ogsaa efter de offentlige Blade allerede i forrige Aar truede med Udbrud. Frankrig derimod er et folkerigt Land, den franske urolige og revolutionaire Aand maa sysselsættes, Fremmed Legionen i Algier og Recrutteringerne til de algierske Tropper bringer mangen et uroligt Hoved til at forlade Frankrig og søge Hæder, men, hvilket som oftesti finder Døden i Afrikas (Redac.) brændende Clima.